Diari Oficial de la Generalitat Valenciana


Sumari del DOGV 9349, del 27-05-2022 (2022/4823)

RESOLUCIÓ de 25 de maig de 2022, de la Direcció General d'Obres Públiques, Transports i Mobilitat Sostenible, per la qual es modifica la Resolució de 10 de febrer de 2022, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2022, i s'aprova el calendari dels dies festius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9349

Data del DOGV
:   27-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4823


Data del document
:   25-05-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 25 de maig de 2022, de la Direcció General d'Obres Públiques, Transports i Mobilitat Sostenible, per la qual es modifica la Resolució de 10 de febrer de 2022, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2022, i s'aprova el calendari dels dies festius. [2022/4823]  
  
La Llei 13/2017, de 8 de novembre, de la Generalitat, del taxi de la Comunitat Valenciana, estableix de manera específica, en el seu article 15, la facultat de l'Administració per a prendre mesures de control de l'oferta de taxis i d'harmonització de la competència entre els taxistes.   
L'Ordre 7/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació de servei de taxi en l'àrea de prestació conjunta de València, estableix en el seu article 4.3 la possibilitat de dictar instruccions mitjançant resolució, adaptant el règim de descans a la demanda real.   
En aplicació de l'anterior, aquesta direcció general va dictar Resolució de 10 de febrer de 2022, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2022, i s'aprova el calendari dels dies festius. L'apartat nové de l'esmentada resolució determina, entre altres, que totes les llicències de l'àrea de prestació conjunta de València podran prestar servei tots els dissabtes a la nit (matinada del diumenge) de juny i de juliol de 2022.   
Havent-se detectat una escassetat d'oferta de taxis en aquest àmbit territorial i franja horària, resulta convenient permetre la prestació de servei per totes les llicències durant l'últim cap de setmana de maig.   
  
Per tant, d'acord amb la normativa esmentada, i fent ús de les facultats atribuïdes en l'article 12 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:   
  
  
Primer. Modificació de la Resolució de 10 de febrer de 2022   
El segon paràgraf de l'apartat nové de la Resolució de 10 de febrer de 2022, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2022, i s'aprova el calendari dels dies festius, queda redactat com segueix:   
«Tots els dissabtes a la nit (matinada del diumenge) de l'any 2022, de 5.00 a 06.00 hores, podran prestar servei totes les llicències de l'àrea de València, i tots els dissabtes a la nit (matinada del diumenge) de maig, juny i juliol de 2022, de 00.00 a les 06.00 hores, també podran prestar servei totes les llicències de l'àrea de València».  
  
Segon. Efectes   
Aquesta resolució produirà efecte des del dia de la seua signatura.   
  
Contra aquesta resolució, que no esgota la via administrativa, es podrà interposar recurs d'alçada davant la Secretaria Autonòmica d'Obres Públiques, Transports i Mobilitat Sostenible en el termini d'un mes a comptar des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.   
  
València, 25 de maig de 2022.- La directora general d'Obres Públiques, Transport i Mobilitat Sostenible: Roser Obrer Marco.